“ทองคำ” เช้านี้ปรับลง 250 บ. รูปพรรณขาย 31,100 บาท
ตลาดซื้อขายทองคำในประเทศเช้านี้ ปรับราคาลง 250 บาท หลังราคาทองได้รับแรงการดีดตัวของอัตราผลตอบแทนพันธบัตรรัฐบาลสหรัฐ ทำให้ทองรูปพรรณขายออกบาททองคำละ 31,100 บาท
ตลาดซื้อขายทองคำในประเทศเช้านี้ ปรับราคาลง 250 บาท หลังราคาทองได้รับแรงการดีดตัวของอัตราผลตอบแทนพันธบัตรรัฐบาลสหรัฐ ทำให้ทองรูปพรรณขายออกบาททองคำละ 31,100 บาท
28 มิ.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (28 มิ.ย. 65) ปรับราคาขึ้น 250 บาท จากราคาปิดตลาดเมื่อวันเสาร์ที่ผ่านมา (27 มิ.ย. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:27 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,400 บาท ขายออกบาทละ 30,500 บาท
ด้านทองรูปพรรณ 96.5% รับซื้ออยู่ที่บาทละ 29,850.04 บาท ส่วนราคาขายออกอยู่ที่ 31,100 บาท ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,823 ดอลลาร์  ด้านสัญญาทองคำตลาดโคเม็กซ์ ส่งมอบเดือนส.ค. ปรับตัวร่วงลง 5.50 ดอลลาร์ ปิดที่ 1,824.80 ดอลลาร์/ออนซ์
โดยราคาทองคำยังมีความผันผวน หลังเจ้าหน้าที่สหรัฐเปิดเผยว่า G7 เตรียมสั่งห้ามการนำเข้าทองคำจากรัสเซีย เพื่อเพิ่มแรงกดดันให้รัสเซียยุติสงครามในยูเครน โดยจะมีแถลงการณ์อย่างเป็นทางการในวันพรุ่งนี้ ซึ่งเป็นวันสุดท้ายของการประชุม G7 ที่เยอรมนี
นอกจากนี้ ราคาทองยังถูกกดดันจากการดีดตัวของอัตราผลตอบแทนพันธบัตรรัฐบาลสหรัฐ ซึ่งจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นักวิเคราะห์คาดการณ์ว่า ราคาทองจะยังคงปรับตัวในช่วง 1,780-1,880 ดอลลาร์ โดยดอลลาร์จำเป็นต้องมีการเปลี่ยนแปลงทิศทางครั้งใหญ่จึงจะทำให้ราคาทองหลุดออกจากช่วงการซื้อขายดังกล่าว